[Video] Zak Hendrikz gee ŉ Silwerskermfees-oorsig‘n Skermskoot uit die video Talle aspirant-rolprentmakers en -draaiboekskrywers het vanjaar behoorlik beïndruk by die Silwerskermfees wat dié jaar vir die sewende keer in Kampsbaai in die Wes-Kaap aangebied is. Dié fees, wat jaarliks aangebied word, het ten doel om die Suid-Afrikaanse rolprentbedryf deur middel van nuwe dokumentêre flieks en kortflieks ŉ hupstoot te gee. Belanghebbendes in die bedryf soos regisseurs, vervaardigers, verspreiders, akteurs en ander kry die geleentheid om te bymekaar te kom – en vir ŉ paar dae word daar net rolprente gepraat en geleef. Dit is ook ŉ geleentheid vir die groeiende rolprentbedryf om die uiteenlopende stories van Suid-Afrika te vertel. Pieter Cloete het saam met Zak Hendrikz by vanjaar se Silwerskermfees gekuier om meer te wete te kom oor die A tot Z van dié fees. Vir meer inligting, besoek die kykNET-webwerf.